b'\n_START_ARTICLE_\nAirbrush\n_START_PARAGRAPH_\nAirbrush je majhna, zelo natan\xc4\x8dna brizgalna pi\xc5\xa1tola za nana\xc5\xa1anje barve.\n_START_SECTION_\nZgodovina\n_START_PARAGRAPH_\nAirbrush je leta 1879 izumil Abner Peeler iz Iowe, ZDA. Prvi airbrush je uporabljal ro\xc4\x8dno upravljani kompresor, iznajditelj pa ga je patentiral kot \xc2\xbbnaprava za nana\xc5\xa1anje akvarelov ali za druge umetni\xc5\xa1ke namene\xc2\xab. Vseeno pa je preteklo \xc5\xa1e kar nekaj let, preden so to nedodelano napravo izpopolnili do prakti\xc4\x8dne uporabnosti. Prve take \xc2\xbbuporabne\xc2\xab\xc2\xa0airbrushe je prodajalo podjetje Liberty Walkup. Prvi moderni airbrush je leta 1893 predstavilo podjetje Thayer and Chandler na Columbian exhibition sejmu v Chichagu, izumitelj katerega je bil Charles Burdick. Ta naprava je bila videti kot pero in je delovala bistveno druga\xc4\x8de kot Peelerjev airbrush, v osnovi je bila enaka kot dana\xc5\xa1nji airbrushi.\n_START_SECTION_\nDelovanje\n_START_PARAGRAPH_\nAirbrush deluje tako s hitrim potiskanjem zraka skozi Venturijevo cev, ki povzro\xc4\x8di zmanj\xc5\xa1anje pritiska in s tem vsesavanje barve iz rezervoarja pri normalnem zra\xc4\x8dnem pritisku. Barvo zme\xc5\xa1ana z zrakom in jo potisne skozi zelo fin razpr\xc5\xa1ilnik, ki jo razpr\xc5\xa1i v zelo drobne kapljice. Barvo razpr\xc5\xa1i na papir ali kak drug material. _NEWLINE_Obstajajo tri razli\xc4\x8dice mahanizmov za nadzor me\xc5\xa1anice zraka in barve. Pri preprostej\xc5\xa1em mehanizmu je mo\xc5\xbeno kotrolirati zgolj dovod izpu\xc5\xa1\xc4\x8denega zraka, pri drugem bolj izpopolnjenem mehanizmu je mo\xc5\xbeno z enim spro\xc5\xbeilcem so\xc4\x8dasno nadzorovati tako dovod izpu\xc5\xa1\xc4\x8denega zraka, kot tudi dovod izpu\xc5\xa1\xc4\x8dene barve. Tretja razli\xc4\x8dica airbrusha je tako imenovani Turbo Airbrush izdelek podjetja Paasche, le-ta ima poleg nadzora zraka in barve tudi mehanizem, ki s pomo\xc4\x8djo zraka z relativno visoko frekvenco premika koni\xc4\x8dasto iglo naprej in nazaj kar omogo\xc4\x8da najnatan\xc4\x8dnej\xc5\xa1i nanos barv in izris zelo tankih linij. _NEWLINE_Uporabnik nadzoruje koli\xc4\x8dino barve z regulacijskim spro\xc5\xbeilcem, ki z zelo fino koni\xc4\x8dasto iglo bolj ali manj odpira razpr\xc5\xa1ilnik. Ta natan\xc4\x8dna stopnja kontrole omogo\xc4\x8da uporabniku, da lahko zvezno nana\xc5\xa1a razli\xc4\x8dne koli\xc4\x8dine barve na povr\xc5\xa1ino, pri \xc4\x8demer lahko ustvari zvezne barvne prehode.\n_START_SECTION_\nUporaba airbrusha\n_START_PARAGRAPH_\nV \xc4\x8dasu od izuma airbrusha so se razvile razli\xc4\x8dne tehnike uporabe tega orodja. Osnoven na\xc4\x8din uporabe airbrusha omogo\xc4\x8da stik ve\xc4\x8d barv brez jasnih robov, ena barva se po\xc4\x8dasi preliva v drugo. Slike dajejo ob\xc4\x8dutek plavanja nad podlago in so brez jasnih mej med barvami, tudi med vrhnjimi in spodnjimi plastmi. Zato se je to orodje uveljavilo na razli\xc4\x8dnih podro\xc4\x8djih._NEWLINE_Za ostre robove se uporabljajo maske, ki so najpogosteje iz tanke samolepilne prozorne folije, ki se jo izrezuje s skalpelom. Za maskiranje se uporabljajo tudi elasti\xc4\x8dne sestavine, ki se jih nana\xc5\xa1a s \xc4\x8dopi\xc4\x8dem in se na zraku posu\xc5\xa1ijo._NEWLINE_Mo\xc5\xbena je uporaba barv z razli\xc4\x8dnimi kemi\xc4\x8dnimi sestavinami. Najpogosteje se uporabljajo akrilne, tinta, gva\xc5\xa1, vodne in tudi oljne barve.\n_START_SECTION_\nAirbrush za retu\xc5\xa1iranje fotografij\n_START_PARAGRAPH_\nPrvotno je bila najpogostej\xc5\xa1a uporaba airbrusha v fotografski industriji. Z airbushom so v pred-digitalni dobi spreminjali in popravljali fotografije. V zelo spretnih rokah je ta metoda omogo\xc4\x8dala tudi ponarejanje fotografij. Tega so se \xc5\xa1e posebej radi poslu\xc5\xbeevali v Stalinovem re\xc5\xbeimu, kjer so velikokrat iz fotografij popolnoma izbrisali tudi ljudi (in jih s tem izbrisali iz zgodovine).\n_START_SECTION_\nAirbrush v ilustraciji\n_START_PARAGRAPH_\nAirbrush je bil in je pri nekaterih umetnikih \xc5\xa1e vedno zelo priljubljeno orodje za izdelavo ilustracij, vendar je s prihodom ra\xc4\x8dunalni\xc5\xa1kih grafi\xc4\x8dnih programov airbrush izgubil svoje prej\xc5\xa1nje pomembno mesto na tem podro\xc4\x8dju. Uporaba airbrusha v ilustraciji se je najbolj razvila v 1970-ih in 1980. letih. Redki filmski plakati niso bili ustvarjeni s to tehniko. Predvsem na Japonskem je v tem obdobju nastalo mnogo odli\xc4\x8dnih umetnikov med katerimi je prav gotovo najve\xc4\x8dji mojster airbrusha Hajime Sorayama.\n_START_SECTION_\nAirbrush v industriji\n_START_PARAGRAPH_\nAirbrush se je predvsem v preteklosti uporabljal v razli\xc4\x8dnih vejah industrije, vendar ga \xc5\xa1e dandanes ponekod uporabljajo v tekstilni, kerami\xc4\x8dni, steklarski in celo avtomobilski industriji.\n_START_SECTION_\nUporaba airbrusha v dana\xc5\xa1njem \xc4\x8dasu\n_START_PARAGRAPH_\nKot re\xc4\x8deno je ra\xc4\x8dunalnik skoraj v celoti izpodrinil airbrush, vendar ga popolnoma verjetno ne bo nikoli, kot ne bo npr. \xc4\x8dopi\xc4\x8da. Pri raznoraznih rokodelcih bo \xc5\xa1e naprej ostal nepogre\xc5\xa1ljivo orodje. Motorje znamke Harley-Davidson bodo \xc5\xa1e naprej krasile umetnine, ustvarjene s pomo\xc4\x8djo airbrusha. Tudi v modelarstvu bo  airbrush prav gotovo pre\xc5\xbeivel. Rolkarjem pa bo \xc5\xa1e naprej omogo\xc4\x8dal, da bodo imeli na svojih rolkah upodobljen svoj priljubljen lik ali logotip.\n_START_SECTION_\nProizvajalci\n_START_PARAGRAPH_\nNajve\xc4\x8d airbrushov se dandanes proizvede na Japonskem, ena najpopularnej\xc5\xa1ih znamk je Iwata. Ostali pomembni prizvajalci airbrushov so: Badger, Paasche, Thayer Chandler in Aztec.\n_START_SECTION_\nBrizgalne pi\xc5\xa1tole\n_START_PARAGRAPH_\nIznajdba airbrusha je privedla do razvoja ve\xc4\x8dje brizgalne pi\xc5\xa1tole, ki se dandanes uporablja za barvanje ve\xc4\x8djih povr\xc5\xa1in (\xc5\xa1e posebej v avtomobilski industriji). Airbrush so za poslikavo avtomobilov za\xc4\x8deli uporabljati v \xc5\xa1tiridesetih, predvsem za poslikavo \xc2\xbbhot rodov\xc2\xab.'